<classify> KATIKA kutekeleza azma ya serikali ya kupunguza rufaa za wagonjwa wa upandikizaji figo kwenda nje ya nchi kwa ajili ya matibabu, madaktari bingwa wa upasuaji katika Hospitali ya Taifa Muhimbili MNH, Dar es Salaa wamepata ujuzi wa kufanya upandikizaji wenyewe kwa kiwango cha asilimia 75.Asilimia 25 zilizobaki wamekuwa wakielekezwa na wataalamu kutoka nje.Mkurugenzi wa Huduma na Tiba hospitalini hapo, Dk Hedwiga Swai, amesema hayo jijini Dar es Salaam alipokuwa akielezea idadi ya wagonjwa waliopandikizwa figo hadi sasa tangu kuanzishwa kwa huduma hiyo kwa mara ya kwanza, Novemba mwaka jana imefikia 19.Dk Swai amesema, kwenye maeneo mengine wataalam tayari wamefikia asilimia 100 hususan wauguzi wa vyumba vya upasuaji, madaktari bingwa wa tiba ya magonjwa ya figo, wataalam wa vipimo vya maabara na radiolojia.Hii ni hatua kubwa sana katika kuongeza ujuzi wa kutoa huduma hiyo, amesema.Alisema wagonjwa wote waliopandikizwa figo pamoja na ndugu zao waliojitolea figo wanaendelea vizuri na shughuli zao kama kawaida.Hii inaonesha ni kwa kiwango gani huduma hii imefanikiwa toka ilipoanzishwa miezi tisa iliyopita, amesema.Amesema hospitali hiyo imeahidi kuendelea kufanya upasuaji kwa wagonjwa watano kila mwezi ikiwa ni mpango wa muda mfupi katika kipindi cha mwaka mmoja na nusu kuanzia sasa ambapo mpango wao wa muda mrefu ni kufanya mgonjwa kila siku sawa na wagonjwa 20 kwe mwezi, ambapo kwa mwaka watakuwa wagonjwa 200 hadi 240 kwa mwaka.Mkuu wa Kitengo cha Figo hospitalini hapo, Dk Onesmo Kisanga alisema, dawa za maumivu zikitolewa holela zinaharibu figo.Dawa za kichina nyingi zinaharibu figo na dawa za kienyeji nazo zinaharibu figo, zikitumiwa bila kufuata ushauri wa daktari, amesema na kuongeza kuwa, dawa zilizofanyiwa utafiti hawana shida nazo.  <topic>: KITAIFA 